வெங்கட் ஆசிரியர் ஆசிரியர் காழி அலாவுதீன் "கற்றல் கற்பித்தல்" என்ற கொள்கை அடிப்படையில், நான் முதலில் தமிழைப் பற்றியும், தமிழ் சொல்லித் தரும் முறைகள் பற்றியும், ஆராயத் தொடங்கினோம். இணையத்தில் தேடத்தேட புதிய சாத்தியங்கள் தென்படத் தொடங்கியது. உலகெங்கும் தமிழ் கற்பிப்பதற்கான முயற்சிகள் நடப்பதைக் கண்ட போது, மேலும் ஆர்வம் பெருகியது. அடுத்து நெறிப்பட்டது, பாடப் புத்தகங்கள். ஒரு நல்ல பாடத்திட்டம் இல்லாமல் கற்றுத் தருவது சரியில்லை என்பதனால் நானும் வெங்கட்டும் அமர்ந்து, புதிய பாடத்திட்டத்தை வகுத்தோம். இந்தியா விலிருந்தும், சிங்கப்பூரிலிருந்தும் நம் ஒங்கொங் சூழலுக்குப் பொருத்தமான புத்தகங்கள் வரவழைக்கப்பட்டு குழந்தைகளுக்கு வழங்கப்பட்டன. தமிழ் வகுப்பு மேலும் நெறிப்பட தொடங்கியது. தேர்வுகள் மூலம் குழந்தைகள் படிப்பு நிலையை தொடர்ந்து எங்களால் எடை போட முடிந்தது. தமிழ் செம்மொழி ஆகி இருக்கும் இந்த வேளையில், இப்படிப்பட்ட முயற்சிகள் தொடர்ந்தால்தான் தமிழின் அருமை பெருமைகளைக் காப்பாற்ற முடியும். தமிழ் வளர உங்கள் குழந்தைகளுக்குத் தமிழ் கற்றுக்கொடுங்கள். நன்றி காழி அலாவுதீன்